ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας, έκτασης συνολικού εμβαδού 8.225,14 τ.μ., στη θέση «ΑΡΙΕΣ ΚΟΥΝΟΥ-
ΠΙΑΣ», Τ.Κ. Μαριού του Δήμου Νότιας Κυνουρίας,
Π.Ε. Αρκαδίας.
Καθορισμός χρήσης γης σε τμήμα (165.895,33 τ.μ.)
συνολικής παραχωρούμενης έκτασης (224.758,75
τ.μ.) στην Τ.Κ. Βατερού της Δ.Ε. Κοζάνης του Δήμου
Κοζάνης, σύμφωνα με το άρθρο 3 του ν. 1512/1985
(Α’ 4) για την εφαρμογή της παρ. 1α του άρθρου 4
του ν. 4061/2012 (Α’ 66).
ΑΠΟΦΑΣΕΙΣ
Αριθμ. 174364
(1)
Κήρυξη ως αναδασωτέας, έκτασης συνολικού εμβαδού 8.225,14 τ.μ., στη θέση «ΑΡΙΕΣ ΚΟΥΝΟΥ-
ΠΙΑΣ», Τ.Κ. Μαριού του Δήμου Νότιας Κυνουρίας, Π.Ε. Αρκαδίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 3 του άρθρου 117 του Συντάγματος.
2. Τις διατάξεις της από 13.8.2021 Πράξης Νομοθετικού
Περιεχομένου «Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
3. Τις διατάξεις των άρθρων 47 έως 55 του ν. 4915/2022
(Α’ 63).
4. Το π.δ. 6/2022  «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
5. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
6. Την υπό στοιχεία ΥΠΕΝ/ΔΔΥ/48478/3594/
16.5.2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και
λοιπών θεμάτων της παρ. 5 άρθρου τρίτου της από
13.8.2021 Πράξης Νομοθετικού Περιεχομένου (Α’ 143),
η οποία κυρώθηκε με το άρθρο 2 του ν. 4824/2021
(Α’ 156)» (Β’ 2415).
7. Την υπό στοιχεία ΥΠΕΝ/ΔΝΕΠ/83988/2740/25.8.2022
(Β’ 4528) απόφαση εξουσιοδότησης υπογραφής.
8. Τις διατάξεις της παρ. 1 του άρθρου 38 του ν. 998/
1979 «Περί προστασίας των δασών και των δασικών
εν γένει εκτάσεων της Χώρας» (Α’ 289), όπως αντικαταστάθηκε με την παρ. 1 του άρθρου 35 του ν. 4280/2014
(Α’ 159) και τροποποιήθηκε με τις διατάξεις του άρθρου 32 του ν. 4342/2015 (Α’ 143).
9. Τις διατάξεις των παρ. 1 και 3 του άρθρου 41 του
ν. 998/1979.
10. Τις διατάξεις της παρ. 1 του άρθρου 120 του ν. 1892/
1990 «Για τον εκσυγχρονισμό και την ανάπτυξη και άλλες
διατάξεις» (Α’ 101).
11. Τις υπ’ αρ.: α) 160417/1180/8.7.1980, β) 182447/
3049/24.9.1980, γ) 168692/3318/5.10.1981, δ) 85144/
1468/9.9.1992 και ε) 60284/365/26.1.1994 διαταγές του
Υπουργείου Γεωργίας.
12. Την υπ’ αρ. Οικ. 105204/2793/31.7.2002 διαταγή
του Υπουργείου Γεωργίας «Περί χαρακτηρισμού εκτάσεων - κήρυξης αυτών ως αναδασωτέων».
13. Το υπ’ αρ. 221525/4195/21.9.2011 έγγραφο του
Υπουργείου Περιβάλλοντος, Ενέργειας και Κλιματικής
Αλλαγής περί δυνατότητας άσκησης αιτήσεων ακυρώσεων κατά των αποφάσεων κήρυξης αναδάσωσης, ενώπιον
του Διοικητικού Εφετείου, στα πλαίσια εφαρμογής της
παρ. 1 του άρθρου 47 του ν. 3900/2010.
14. Την υπ’ αρ. 348746/11.10.2022 (ΑΔΑ: ΨΒΜ84653Π8ΝΑΡ) απόφαση του Γενικού Γραμματέα Δασών του
Υπουργείου Περιβάλλοντος και Ενέργειας, περί κύρωσης
Δασικού Χάρτη του συνόλου της Π.Ε. Αρκαδίας.
15. Την υπ’ αρ. 131581/13.3.2024 πρόταση του Δασαρχείου Κυνουρίας μετά της συνημμένης εισήγησης για
την κήρυξη ως αναδασωτέας της αναφερόμενης στο
θέμα έκτασης.
16. Τη σύμφωνη γνώμη της Διεύθυνσης Δασών Αρκαδίας, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 248
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
Κηρύσσουμε ως αναδασωτέα, την έκταση δασικού
χαρακτήρα, (ΠΔ) συνολικού εμβαδού 8.225,14 τ.μ. στη
θέση «ΑΡΙΕΣ ΚΟΥΝΟΥΠΙΑΣ», Τ.Κ. Μαριού του Δήμου
Νότιας Κυνουρίας, Π.Ε. Αρκαδίας, η οποία καταστράφηκε
από πυρκαγιά.
Η ανωτέρω έκταση προσδιορίζεται με στοιχεία περιμέτρου (1-2-3….13-14-1) και απεικονίζεται στο από 12.3.2024
συνημμένο τοπογραφικό διάγραμμα της Δασολόγου
Μαρίας Μοιρασγεντή, κλίμακας 1:2000, επί αποσπάσματος
αναρτημένου Δασικού Χάρτη Π.Ε. Αρκαδίας και συνορεύει
σύμφωνα με τον κυρωμένο δασικό χάρτη:
ΒΟΡΕΙΑ: Με δασικές εν γένει εκτάσεις των παρ. 1, 2, 3,
4 και 5 του άρθρου 3 του ν. 998/1979.
ΑΝΑΤΟΛΙΚΑ: Με δασικές εν γένει εκτάσεις των παρ. 1,
2, 3, 4 και 5 του άρθρου 3 του ν. 998/1979.
ΝΟΤΙΑ: Με δασικές εν γένει εκτάσεις των παρ. 1, 2, 3,
4 και 5 του άρθρου 3 του ν. 998/1979.
ΔΥΤΙΚΑ: Με δασικές εν γένει εκτάσεις των παρ. 1, 2, 3,
4 και 5 του άρθρου 3 του ν. 998/1979.
Σκοπός της κήρυξης της εν λόγω έκτασης ως αναδασωτέας είναι η διατήρηση του δασικού χαρακτήρα της,
ο αποκλεισμός διάθεσής της για άλλη χρήση και η αποκατάσταση της καταστραφείσας δασικής βλάστησης,
αποτελούμενης από αείφυλλα-πλατύφυλλα.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
Κατά της παρούσας δύναται να ασκηθεί αίτηση ακυρώσεως ενώπιον του Διοικητικού Εφετείου, εντός εξήντα ημερών,
από την επομένη της δημοσίευσης ή κοινοποίησης της.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 2 Απριλίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 16339
(2)
Καθορισμός χρήσης γης σε τμήμα (165.895,33 τ.μ.)
συνολικής παραχωρούμενης έκτασης (224.758,75
τ.μ.) στην Τ.Κ. Βατερού της Δ.Ε. Κοζάνης του Δήμου
Κοζάνης, σύμφωνα με το άρθρο 3 του ν. 1512/1985
(Α’ 4) για την εφαρμογή της παρ. 1α του άρθρου 4
του ν. 4061/2012 (Α’ 66).
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 360/1976 «Περί Χωροταξίας και Περιβάλλοντος» (Α’ 151).
2. Τον ν. 1032/1980 «Περί συστάσεως Υπουργείου Χωροταξίας, Οικισμού και Περιβάλλοντος» (Α’ 57).
3. Τον ν. 1337/1983 «Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις» (Α’ 33).
4. Τον ν. 1512/1985 «Τροποποίηση και συμπλήρωση πολεοδομικών διατάξεων» (Α’ 4) και ειδικότερα την
παρ. 1 του άρθρου 3, αυτού.
5. Τoν ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107) και ειδικότερα
την παρ. 6 του άρθρου 6, αυτού.
6. Τον ν. 2508/1997 «Βιώσιμη οικιστική ανάπτυξη των
πόλεων και οικισμών της χώρας και άλλες διατάξεις»
(Α’ 124).
7. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
8. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
9. Τον ν. 3861/2010 «Ενίσχυση της διαφάνειας με την
υποχρεωτική ανάρτησης νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α’ 112).
10. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφί-
μων - Ρύθμιση εμπραγμάτων δικαιωμάτων και λοιπές
διατάξεις» (Α’ 66).
11. Τον ν. 4235/2014 «Διοικητικά μέτρα, διαδικασίες
και κυρώσεις στην εφαρμογή της ενωσιακής και εθνικής
νομοθεσίας στους τομείς των τροφίμων, των ζωοτροφών και της υγείας και προστασίας των ζώων και άλλες
διατάξεις αρμοδιότητας του Υπουργείου Αγροτικής Ανάπτυξης και Τροφίμων» (Α’ 32).
12. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α’ 47) και ειδικότερα τα άρθρα 28 και 28Α αυ-
τού όπως αντικαταστάθηκαν από τα άρθρα 63 και 66,
αντίστοιχα, του ν. 4954/2022 «Συμπληρωματικά μέτρα
για την εφαρμογή του Κανονισμού (ΕΕ) 2019/788 του
Ευρωπαϊκού Κοινοβουλίου και του Συμβουλίου σχετικά
με την Ευρωπαϊκή Πρωτοβουλία Πολιτών και του Εκτελεστικού Κανονισμού (ΕΕ) 2019/1799 της Επιτροπής για
τη θέσπιση τεχνικών προδιαγραφών για τα επιμέρους
επιγραμμικά συστήματα συγκέντρωσης - Διατάξεις σχετικές με την εκλογική διαδικασία και τον έλεγχο εσόδων
και δαπανών κομμάτων, συνασπισμών και υποψηφίων
βουλευτών και αιρετών - Λοιπές επείγουσες διατάξεις»
(Α’ 136).
13. Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21).
14. Τον ν. 4447/2016 «Χωρικός σχεδιασμός- Βιώσιμη
ανάπτυξη και άλλες διατάξεις» (Α’ 241).
15. Το π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α’ 234).
16. Το π.δ. 59/2018 «Κατηγορίες και περιεχόμενο χρήσεων γης» (Α’ 114).
17. Την εγκύκλιο 6/2011 (υπ’ αρ. 27610/21.6.2011) της
Γενικής Διεύθυνσης Πολεοδομίας του Υπουργείου Περιβάλλοντος, Ενέργειας και Κλιματικής Αλλαγής.
18. Την υπ’ αρ. 43518/6.9.2012 κοινή εγκύκλιο του
Υπουργείου Αγροτικής Ανάπτυξης και Τροφίμων και
του ΥΠΕΚΑ.
19. Την υπ’ αρ. 6876/4871/12.6.2008 απόφαση της Επιτροπής Συντονισμού της Κυβερνητικής Πολιτικής στον
τομέα του Χωροταξικού Σχεδιασμού και της Αειφόρου
Ανάπτυξης «Έγκριση Γενικού Πλαισίου Χωροταξικού
Σχεδιασμού και Αειφόρου Ανάπτυξης» (Α’ 128).
20. Την υπ’ αρ. 26295/1.7.2003 απόφαση του Υπουργού Περιβάλλοντος, Χωροταξίας και Δημοσίων Έργων
«Έγκριση Περιφερειακού Πλαισίου Χωροταξικού Σχεδιασμού και Αειφόρου Ανάπτυξης Περιφέρειας Δυτικής
Μακεδονίας» (Β’ 1472).
21. Την υπ’ αρ. 49828/12.11.2008 απόφαση της Επιτροπής Συντονισμού της Κυβερνητικής Πολιτικής στον
τομέα του Χωροταξικού Σχεδιασμού και της Αειφόρου
Ανάπτυξης «Έγκριση Ειδικού Πλαισίου Χωροταξικού
Σχεδιασμού και Αειφόρου Ανάπτυξης για τις Α.Π.Ε. και
της στρατηγικής μελέτης περιβαλλοντικών επιπτώσεων
αυτού» (Β’ 2464).
22. Την υπ’ αρ. 11508/18.2.2009 απόφαση της Επιτροπής Συντονισμού της Κυβερνητικής Πολιτικής στον
τομέα του Χωροταξικού Σχεδιασμού και της Αειφόρου
Ανάπτυξης «Έγκριση Ειδικού Πλαισίου Χωροταξικού Σχεδιασμού και Αειφόρου Ανάπτυξης για τη Βιομηχανία και
της στρατηγικής μελέτης περιβαλλοντικών επιπτώσεων
αυτού» (ΑΑΠ 151).
23. Την υπ’ αρ. 72443/29.5.2017 απόφαση του Συντονιστή Αποκεντρωμένης Διοίκησης Ηπείρου - Δυτικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
Μακεδονίας «Ορισμός Αναπληρωτή Προϊσταμένου της
Γενικής Διεύθυνσης Χωροταξικής και Περιβαλλοντικής
Πολιτικής της Αποκεντρωμένης Διοίκησης Ηπείρου Δυτικής Μακεδονίας» (ΑΔΑ: 6Μ5ΜΟΡ1Γ-Λ0Ο).
24. Την υπ’ αρ. 86779/19.12.2022 (Υ.Ο.Δ.Δ. 1183) απόφαση του Υπουργού Εσωτερικών για τον διορισμό του
Σεραφείμ Λιάπη του Γεωργίου στη θέση του μετακλητού Γραμματέα Αποκεντρωμένης Διοίκησης Ηπείρου-
Δυτικής Μακεδονίας.
25. Το υπ’ αρ. 1042/97526/23.6.2021 (Α.Π. ΠΕ.ΧΩ.Σ.
77877/7.7.2021) έγγραφο του Τμήματος Αξιοποίησης
Ακινήτων της Διεύθυνσης Διαχείρισης Ακίνητης Περιουσίας του Υπουργείου Αγροτικής Ανάπτυξης και Τροφί-
μων με συνημμένα, με το οποίο ζητήθηκε ο καθορισμός
χρήσης γης της υπό παραχώρηση έκτασης.
26. Tο υπ’ αρ.82668/15.7.2021 έγγραφο του Τμήματος Πολεοδομικού Σχεδιασμού και Εφαρμογών της
Διεύθυνσης Περιβάλλοντος και Χωρικού Σχεδιασμού
Δυτικής Μακεδονίας της Αποκεντρωμένης Διοίκησης
Ηπείρου - Δυτικής Μακεδονίας, με το οποίο ζητήθηκαν
συμπληρωματικά στοιχεία.
27. Τις από 10.8.2021 (Α.Π. ΠΕ.ΧΩ.Σ. 95267/10.8.2021)
και 22.2.2024 (Α.Π. ΠΕ.ΧΩ.Σ. 9299/22.2.2024) αιτήσεις της
«ECOSOLAR M.I.K.E.» και την από 28.2.2024 (Α.Π. ΠΕ.ΧΩ.Σ.
10205/28.2.2024) αίτηση του Μαλούτα Ιωάννη, με τις
οποίες υποβλήθηκαν συμπληρωματικά στοιχεία.
28. Tα υπ’ αρ. 97232/13.8.2021 και 133939/20.10.2021
έγγραφα του Τμήματος Πολεοδομικού Σχεδιασμού και
Εφαρμογών της Διεύθυνσης Περιβάλλοντος και Χωρικού
Σχεδιασμού Δυτικής Μακεδονίας της Αποκεντρωμένης
Διοίκησης Ηπείρου - Δυτικής Μακεδονίας, με τα οποία
ζητήθηκαν γνωμοδοτήσεις φορέων.
29. Το υπ’ αρ. 126352/29.10.2021 (Α.Π. ΠΕ.ΧΩ.Σ. 141849/
4.11.2021) έγγραφο του Τμήματος Εποικισμού και Αναδασμού της Διεύθυνσης Πολιτικής Γης της Περιφέρειας
Δυτικής Μακεδονίας.
30. Το υπ’ αρ. 395450/11.10.2021 (Α.Π. ΠΕ.ΧΩ.Σ. 132218/
18.10.2021) έγγραφο της Εφορείας Αρχαιοτήτων Κοζάνης.
31. Το υπ’ αρ. 125704/4.10.2021 (Α.Π. ΠΕ.ΧΩ.Σ. 125487/
5.10.2021) έγγραφο του Τμήματος Φυτικής και Ζωικής
Παραγωγής της Διεύθυνσης Αγροτικής Οικονομίας και
Κτηνιατρικής της Π.Ε. Κοζάνης.
32. Το υπ’ αρ. 395433/27.8.2021 (Α.Π. ΠΕ.ΧΩ.Σ. 105151/
31.8.2021) έγγραφο της Υπηρεσίας Νεωτέρων Μνημείων
και Τεχνικών Έργων Ηπείρου, Βορείου Ιονίου και Δυτικής
Μακεδονίας.
33. Το υπ’ αρ. 396516/1.9.2021 (Α.Π. ΠΕ.ΧΩ.Σ. 106408/
2.9.2021) έγγραφο της Εφορείας Παλαιοανθρωπολογίας
Σπηλαιολογίας.
34. Τo υπ’ αρ. 2835/26.8.2021 (Α.Π. ΠΕ.ΧΩ.Σ. 108399/
6.9.2021) έγγραφο του Τμήματος Πολεοδομικού Σχεδιασμού - Εφαρμογών της Διεύθυνσης Πολεοδομικού
Σχεδιασμού - Εφαρμογών και Υπηρεσίας Δόμησης του
Δήμου Κοζάνης.
35. Τo υπ’ αρ. 102225/25.8.2021 (Α.Π. ΠΕ.ΧΩ.Σ. 102519/
25.8.2021) έγγραφο του Δασαρχείου Κοζάνης.
36. Το υπ’ αρ. 51785/19.2.2024 έγγραφο του Τμήματος Φυτικής Παραγωγής και Προγραμμάτων Αγροτικής
Ανάπτυξης Π.Ε Κοζάνης της Διεύθυνσης Αγροτικής
Οικονομίας και Κτηνιατρικής της Περιφέρειας Δυτικής
Μακεδονίας Κοζάνης με συνημμένο το υπ’ αρ. 48/2023
Πρακτικό της Περιφερειακής Επιτροπής Χωροταξίας και
Περιβάλλοντος (ΠΕΧΩΠ) της Π.Ε. Κοζάνης.
37. Την υπ’ αρ. 2646/11.1.2021 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Καθορισμός χρήσης γης σε παραχωρούμενη έκταση (55.073,02 τ.μ.) στην Τ.Κ. Βατερού της Δ.Ε.
Κοζάνης του Δήμου Κοζάνης σύμφωνα με το άρθρο 3
του ν. 1512/1985 (Α’ 4) για την εφαρμογή της παρ. 2 του
άρθρου 4 του ν. 4061/2012 (Α’ 66)» (Δ’ 31).
38. Την υπ’ αρ. οικ.25167/9.3.2022 απόφαση του Προϊσταμένου της Γενικής Διεύθυνσης Χωροταξικής και Περι-
βαλλοντικής Πολιτικής της Αποκεντρωμένης Διοίκησης
Ηπείρου - Δυτικής Μακεδονίας «Τροποποίηση της υπ’ αρ.
οικ.167134/24.12.2020 (ΑΔΑ: 6Δ7ΜΟΡ1Γ-ΗΒΝ) απόφαση
έγκρισης Περιβαλλοντικών Όρων Συντονιστή Αποκεντρωμένης Διοίκησης Ηπείρου - Δυτικής Μακεδονίας
του έργου Α2/10ης ομάδας (Α/Α 2): “Φωτοβολταϊκός
Σταθμός Παραγωγής Ηλεκτρικής Ενέργειας (ΦΣΠΗΕ)
συνολικής ισχύος 14,98824 MW στη θέση «Μελισόβουνο - Βατερό» της Δ.Κ. Βατερού, Δ.Ε. Κοζάνης του Δήμου
Κοζάνης, Π.Ε. Κοζάνης, Περιφέρειας Δυτικής Μακεδονίας” λόγω αλλαγής του φορέα κατασκευής και λει-
τουργίας, αλλαγής των τεχνικών χαρακτηριστικών (Φ/Β
πάνελ, υποσταθμών και αντιστροφείς ισχύος), αλλαγής
του υποσταθμού καθώς και της όδευσης του δικτύου διασύνδεσης του έργου, τροποποίηση των συντεταγμένων
του γηπέδου, καθώς και την προσωρινή εγκατάσταση
κινητής (αυτοκινούμενης) μονάδας σπαστήρα επί του
έργου, κατά την φάση κατασκευής. Φορέας του έργου
είναι η εταιρεία: “GREEN ENERGY PLUS 2 M.A.E.”» (ΑΔΑ:
9818ΟΡ1Γ-Η6G).
39. Tο υπ’ αρ. 4480/12.1.2020 έγγραφο του Τμήματος
Πολεοδομικού Σχεδιασμού και Εφαρμογών της Διεύθυνσης Περιβάλλοντος και Χωρικού Σχεδιασμού Δυτικής
Μακεδονίας της Αποκεντρωμένης Διοίκησης Ηπείρου Δυτικής Μακεδονίας για την επαναδιατύπωση - συμπλή-
ρωση των γνωμοδοτήσεων του Τμήματος Φυτικής και
Ζωικής Παραγωγής της Διεύθυνσης Αγροτικής Οικονομίας και Κτηνιατρικής της Π.Ε. Κοζάνης.
40. Το υπ’ αρ. 13186/20.2.2020 (Α.Π. ΠΕ.ΧΩ.Σ. 22820/
21.2.2020) έγγραφο του Τμήματος Φυτικής και Ζωικής
Παραγωγής της Διεύθυνσης Αγροτικής Οικονομίας και
Κτηνιατρικής της Π.Ε. Κοζάνης, με το οποίο δόθηκαν
πληροφορίες για τις γνωμοδοτήσεις του.
41. Tο υπ’ αρ. 45737/28.4.2020 έγγραφο του Τμήματος Πολεοδομικού Σχεδιασμού και Εφαρμογών της
Διεύθυνσης Περιβάλλοντος και Χωρικού Σχεδιασμού
Δυτικής Μακεδονίας της Αποκεντρωμένης Διοίκησης
Ηπείρου - Δυτικής Μακεδονίας, με το οποίο ζητήθηκαν
πληροφορίες για τις υπό παραχώρηση εκτάσεις από την
Διεύθυνση Τεχνικών Ελέγχων του ΟΠΕΚΕΠΕ.
42. Το υπ’ αρ. 67284/25.5.2020 (Α.Π. ΠΕ.ΧΩ.Σ. 59380/
1.6.2020) έγγραφο του Γραφείου Αντιπεριφερειάρχη
Αγροτικής Ανάπτυξης της Περιφέρειας Δυτικής Μακεδονίας.
43. Το υπό στοιχεία ΕΜΠ 27363/2.6.2020 έγγραφο
της Διεύθυνσης Τεχνικών Ελέγχων του ΟΠΕΚΕΠΕ, με το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
οποίο δόθηκαν πληροφορίες για τις υπό παραχώρηση
εκτάσεις.
44. Το υπό στοιχεία ΕΜΠ 46703/18.8.2021 έγγραφο της
Διεύθυνσης Τεχνικών Ελέγχων του ΟΠΕΚΕΠΕ, με το οποίο
δόθηκαν πληροφορίες για την υπό παραχώρηση έκταση.
45. Ένα (1) τοπογραφικό διάγραμμα, όπου απεικονίζεται η θέση της προς παραχώρηση έκτασης, σε κλίμακα
1:3000, υπογεγραμμένο από τον Διπλωματούχο Πολιτικό
Μηχανικό, Μαλούτα Ιωάννη.
46. Το γεγονός ότι δεν προκαλεί δαπάνη η υπόψη παραχώρηση σε βάρος του προϋπολογισμού του οικείου Ο.Τ.Α.
Και επειδή:
1. Με την υπ’ αρ. 2646/11.1.2021 (ΑΔΑ: ΕΚΕΑΟΡ1Γ-7ΝΖ,
Δ’ 31) απόφαση του Συντονιστή Αποκεντρωμένης Διοίκησης Ηπείρου - Δυτικής Μακεδονίας έγινε καθορισμός
χρήσης γης για τμήμα εμβαδού 55.073,02 τ.μ. της υπό
παραχώρηση έκτασης όπως αυτό αποτυπώνεται στο συνημμένο τοπογραφικό διάγραμμα σύμφωνα με άρθρο 3
του ν. 1512/1985 (Α’ 4).
2. Σε επίπεδο εθνικού στρατηγικού χωρικού σχεδιασμού για την ευρύτερη περιοχή, στην οποία εντάσσεται
η έκταση η οποία αποτυπώνεται στο συνημμένο στο (25)
σχετικό τοπογραφικό διάγραμμα, έχουν εφαρμογή τόσο
το Γενικό και το Περιφερειακό Πλαίσιο Χωροταξικού Σχεδιασμού και Αειφόρου Ανάπτυξης (19 και 20 σχετικά) όσο
και τα Ειδικά Χωροταξικά Πλαίσια (21 και 22 σχετικά).
Σε επίπεδο ρυθμιστικού χωρικού σχεδιασμού, προκύπτει ότι στην συγκεκριμένη περιοχή, πλην της χρήσης που
καθορίστηκε όπως αναφέρεται στην ως άνω παρ. 1, δεν
έχουν καθοριστεί χρήσεις γης με ΓΠΣ, ΣΧΟΟΑΠ, ΤΧΣ, ΖΟΕ,
ΕΣΧΑΔΑ, ΕΣΧΑΣΕ ή με άλλο νόμιμο τρόπο. Επιπλέον δεν
υπάρχουν εγκεκριμένα διαχειριστικά σχέδια βοσκοτόπων.
3. Ο καθορισμός της χρήσης γης που αναφέρεται στο
θέμα γίνεται σύμφωνα με το άρθρο 3 του ν. 1512/1985
(Α’ 4) για την εφαρμογή της παρ. 1α του άρθρου 4 του
ν. 4061/2012 (Α’ 66) δεδομένου ότι δεν έχει προσδιοριστεί συγκεκριμένη χρήση γης για την περιοχή με νόμιμο
τρόπο.
4. Παρήλθε το χρονικό διάστημα των 60 ημερών για
την υποβολή της απόφασης του Δημοτικού Συμβουλίου που προβλέπεται από την παρ. 1 του άρθρου 3
του ν. 1512/1985 (Α’ 4) μετά το υπ’ αρ. 97232/13.8.2021
έγγραφο της αρμόδιας υπηρεσίας της Αποκεντρωμένης
Διοίκησης Ηπείρου - Δυτικής Μακεδονίας.
5. Σύμφωνα με το άρθρο 47 του ν. 4964/2022 (Α’ 150),
ακίνητα ιδιοκτησίας του Δημοσίου που βρίσκονται ή
πρόκειται να υπαχθούν σε καθεστώς παραχώρησης για
είκοσι πέντε (25) έτη τουλάχιστον κατά χρήση για αναπτυξιακούς, βιομηχανικούς και κτηνοτροφικούς σκοπούς
δύναται, σε περίπτωση που παραχωρούνται σε ιδιοκτήτη
όμορου ακινήτου, να λογίζονται ως ενιαία έκταση με το
όμορο ακίνητο υπό την προϋπόθεση της βελτίωσης της
αρτιότητας και της οικοδομησιμότητας αυτού.
6. Από την παραπάνω αλληλογραφία δεν προκύπτουν
γενικά δεσμεύσεις ως προς τη χρήση της υπό παραχώρηση έκτασης, αποφασίζουμε:
Στο υπόψη μη άρτιο και μη οικοδομήσιμο τεμάχιο με
στοιχεία 1-2-3-4-5-22-23-….- 48-1, έκτασης 165.895,33
τ.μ. το οποίο εμπίπτει εντός του υπ’ αριθμ. 685ιβ χερσολείβαδου κοινόχρηστου συνολικής έκτασης 1.373.096
τ.μ. του αναδασμού του αγροκτήματος Βατερού
Νομού Κοζάνης έτους 1975, όπως αυτό απεικονίζεται
στο τοπογραφικό διάγραμμα του Διπλωματούχου Πολιτικού Μηχανικού Μαλούτα Ιωάννη επιτρέπονται γενικά
όλες οι χρήσεις που χωροθετούνται στις εκτός σχεδίου
πόλεων και εκτός ορίων οικισμών.
Για την αξιοποίηση/δόμηση της έκτασης ισχύουν όλες
οι δεσμεύσεις που προκύπτουν από τις ισχύουσες πολεοδομικές διατάξεις και θα εξεταστούν κατά την διαδικα-
σία λήψης περαιτέρω εγκρίσεων (άδεια εγκατάστασης,
οικοδομική άδεια κ.λπ.) που απαιτούνται για την ίδρυση
και λειτουργία εγκαταστάσεων σε εκτός σχεδίου περιοχές, λαμβάνοντας επιπλέον υπόψη και τα αναφερόμενα
στο άρθρο 47 του ν. 4964/2022 (Α’ 150) για τη συνένωση
όμορων ακινήτων.
Η παρούσα ισχύει με την προϋπόθεση ότι δεν θίγονται δικαιώματα τρίτων επί της έκτασης, η ύπαρξη των οποίων θα
πρέπει να διερευνηθεί από την υπηρεσία εφαρμογής των
διατάξεων του ν. 4061/2012 (Α’ 66) πριν την ολοκλήρωση
της διαδικασίας της παρ. 1α του άρθρου 4 του ίδιου νόμου.
Το θεωρημένο τοπογραφικό διάγραμμα αποτελεί αναπόσπαστο τμήμα της παρούσας.
Μετά την ολοκλήρωση της διαδικασίας θα πρέπει να
ενημερωθεί σχετικά ο ΟΠΕΚΕΠΕ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 3 Απριλίου 2024
Ο Γραμματέας
Αποκεντρωμένης Διοίκησης
ΣΕΡΑΦΕΙΜ ΛΙΑΠΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/22.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400248.pdf | Tokens: 21391]